1. ORM (Object-Relational Mapping)

الـ ORM هو طريقة بتربط بين قواعد البيانات والكود اللي بتكتبه. يعني بدل ما تكتب استعلامات SQL بنفسك، بتستخدم كود PHP عادي، وORM زي الـ Eloquent في لارافيل بياخد الكود ده ويحولّه لاستعلامات قاعدة البيانات ويجيبلك البيانات أو يعمل تعديلات عليها.

2. إيه هو الـ Mass Assignment؟

الـ Mass Assignment هو طريقة سهلة تقدر من خلالها تحط مجموعة كبيرة من القيم لعمود معين في قاعدة البيانات في وقت واحد. بس عشان ما يحصلش اختراقات أو مشاكل أمنية، في قاعدة البيانات بتعمل "protected fields" اللي هي الأعمدة اللي لازم تدي لها تصريح عشان تقدر تعدلها.

3. الفرق بين create() و make() في لارافيل

create() بيعمل object جديد وبيسجله في قاعدة البيانات على طول، يعني بتحفظه تلقائي.

make() بيعمل object جديد بس مش بيحفظه في قاعدة البيانات، يعني بتقدر تعدل فيه الأول وبعد كده تحفظه بنفسك.

4. مجموعات (Collections) في لارافيل

الـ Collections هي أداة في لارافيل بتساعدك تعمل عمليات على المصفوفات (arrays) بسهولة. بتديك طرق كتير زي map وfilter وreduce تقدر من خلالها تتعامل مع البيانات بدل ما تكتب loops وتفاصيل معقدة.

5. Method Spoofing في لارافيل

الـ Method Spoofing هو حيلة في لارافيل بتخليك تبعت طلبات HTTP بطريقة مختلفة. يعني مثلاً لو عندك form وبتبعت بياناته باستخدام POST بس انت محتاج تبعته كـ PUT أو DELETE، بتستخدم method spoofing عشان تقول للـ Laravel إنك بتبعت حاجة تانية.

6. الفرق بين PUT و PATCH

PUT: بيعمل استبدال كامل للبيانات، يعني لو بتعدل record معين، هتعدل كل حاجة فيه.

PATCH: بيعمل تعديل جزئي، يعني بتعدل حقل أو اتنين من الـ record بدل ما تعدل كل البيانات.

7. Pivot Table

الـ Pivot Table هي جدول وسيط في قاعدة البيانات بتستخدمه لما يكون عندك علاقة من نوع many-to-many، زي لما يكون عندك مثلاً منتجات ومستخدمين، وكل مستخدم يقدر يشتري أكتر من منتج، وكل منتج يقدر يتباع لأكتر من مستخدم.

8. العلاقة One-to-One في لارافيل

العلاقة One-to-One هي لما يكون عندك كيانين كل واحد فيهم مرتبط بالتاني بعلاقة واحدة فقط. مثلاً لو عندك جدول للـ users وجدول للـ profiles، كل user هيكون عنده profile واحد بس، والعكس.